Siân Berry

Siân Rebecca Berry (sündinud 9. juuli 1974) on Briti poliitik ja alates 4. septembrist 2018 Inglismaa ja Walesi rohelise partei kaasjuht Jonathan Bartley kõrval. Ta oli roheliste kandidaat 2008. ja 2016. aasta Londoni linnapea valimistel, saavutades vastavalt neljanda ja kolmanda tulemuse. Praegu on ta Londoni assamblee liige ja alates 2014 Camdeni linnaosavalitsuse liige (ainsa rohelisena).

Ta õppis Oxfordi Ülikoolis metallurgiat ja materjaliteadust ning lõpetas selle magistrikraadiga inseneriteaduse alal.

Ta on muuhulgas kirjutanud raamatud "50 viisi kodu ja aia rohelisemaks majandamiseks" ja "50 viisi vee ja energia säästmiseks" (eesti keeles mõlemad Maalehe Raamat, 2008).

Suurbritannia poliitikud
Sündinud 1974